Társadalomtudományi Tanszék

Államvizsga dolgozat és Disszertáció megírásának kritériumai

2015/ 2016

**Szakmai kritériumok:**

            Minden államvizsga dolgozatnak kell legyen egy **elméleti**része, és egy saját,**empirikus (gyakorlati) kutatási** része.

            A dolgozatíró dönthet afelől, hogy az emprikus részben milyen kutatási módszert használ az adatgyűjtéshez:

* ha kérdőíves felmérésre helyezi a hangsúlyt**,** akkor minimum 50 kérdőívet kell felvennie, amenyibben nehezen elérhető esetekről van szó, elegendő 30 eset.
* ha esettanulmányra fókuszál, minimálisan 8 esetet kell bemutatnia. Intézményes elemzés esetében a téma specifikumához kell alkalmazkodnia.
* ha interjúk készítésére helyezi a hangsúlyt, minimum 6 interjút kell bemutatnia. Ezek számát lehet növelni, amennyiben a téma jellege indokolja további interjúk elkészítését.

Egy kutatási részben akár több kutatási módszert is lehet alkalmazni a szükséges adatokgyújtéshez.

A kutatási adatok feldolgozása és értékelését követően, a hallgatónak konkrét javaslatokat kell megfogalmaznia a kutatott témakörrel kapcsolatban.

Amennyiben a dolgozat egy beavatkozási procedurát foglal magába a hallgatónak egy beavatkozási tervet kell készítenie: milyen beavatkozási lépéseket lát; a helyi ellátórendszer milyen segítséget, szolgáltatásokat tud nyújtani

            - ha a **beavatkozásra**, akkor egy előzetes kutatással fel kell mérnie a beavatkozás szükségességét vagy a beavatkozás előtti állapotot. Előzetes kutatási adatokként felhasználhatja a beavatkozás alanyairól rendelkezésére álló információkat, vagy felhasználhat olyan adatokat is, amelyeket nem ő vett fel, de az illető területre vonatkoznak. (Pl. A fogyatékos személyek munkalehetőségeit bemutató hivatalos jelentés statisztikai adatai.)

            A beavatkozási rész legkevesebb 6 ülést, találkozást kell tartalmazzon ha egyéni vagy csoportmunkáról van szó. Ha a beavatkozást a közösségi munka területén végzi, akkor a megtervezett, szisztematikus tevékenységet kell bemutatni.

Terjedelmi kritériumok: A szakdolgozat tartalmi fejezeteinek terjedelme: minimum 50 oldal (függelék nélkül).  Felső határ 70 oldal + függelékek +mellékletek.

Formai tudnivalók az államvizsga/disszertáció elkészítéséhez

A dolgozat a következő fejezetekre, elemekre tagolódhat:

\*     **Címlap 1,2**  
\*     **Tartalomjegyzék**

**\*     Rövid összefoglalás (Abstract)**

\*     **Bevezető + Témaválasztás indoklása**

\* **Dolgozat**

\* **Bibliográfia**

\* **Ábrák és táblázatok jegyzéke**

\*     **Mellékletek:**tesztek, kérdőívek, rajzok, egyébb felhasznált anyag

A  dolgozat felépítése során célszerűen betartandó arányok:

Kivonat: 1 oldal (A dolgozat témájának előzetes bemutatása)

Bevezetés:   2-3 oldal (A fejezetek tartalmának áttekintő ismertetése, a téma kifejtése során alkalmazott gondolatmenet felvázolása, a témaválasztás indoklása.)

Elméleti rész: 1/3

Kutatási rész + Beavatkozás: 2/3

Konklúziók: 2-3 oldal

Ajánlások, javaslatok: 1 oldal

A szakdolgozatot 1 példányban kell benyújtani + elektronikus formában (CD)

A dolgozat **fedőlapján** az alábbi információkat kell elhelyezni:

**első oldal magyarul**

\*  Egyetem, kar, szak neve

\*  Dolgozat címe  
\*  Dolgozatíró neve  
**\***Konzulens/ek/neve  
\*  Hely  
\*  Év

**második oldal  románul**  
\*  Egyetem, kar, szak neve

\*  Dolgozat címe  
\*  Dolgozatíró neve  
**\***Konzulens/ek/neve  
\*  Hely  
\*  Év

A dolgozatot a szokásos A4-es papíron készüljön.  Egyoldalas kivitelben könnyebb olvasni a bekötött példányt.

Margók: baloldali max. 4,5 cm, jobboldali max 3 cm felső max. 3 cm, alsó max. 3 cm.  
Sortávolság: 1,5  
Betűméret: 12-es  
Betűtípus, köz: Times New Roman CE  
Oldalszámozás: kötelező  
Szövegszerkesztővel: kb. 60-65 karakter x 28 - 30 sor/oldal

**A helyesírási ellenőrzés kötelező!  Letölthető magyar helyesírási szabályzat: http://mek.oszk.hu/01500/01547**

**A dolgozat elméleti része**

- A kulcsfogalmak meghatározása és részletes, lényegre törő bemutatása.

-A vizsgált témával kapcsolatos hazai és nemzetközi elméleti szakirodalom bemutatása, legfontosabb elméleti modelljeinek ismertetése.

**Kutatási rész**

* A bevezetés ismertesse a kutatás alapkérdéseit:

- a téma szakmai fontosságát

- a kutatási célt, hipotéziseket (főhipotézis, alhipotézis) és a kutatás stratégiáját.

* A módszertani részben tájékoztasson az adatgyűjtés folyamatáról, az alkalmazott módszerekről/eszközökről (**standardizált kérdőívek**, **tesztek**, interjú vázlat, stb.),  nyújtson információt a vizsgálati populációval és mintával kapcsolatosan.
* Az eredményeket ismertető rész tartalmazza az adatok mennyiségi és minőségi elemzését és értelmezését.

**Beavatkozási rész**

* A beavatkozás célja: mit kíván elérni, mi indokolja
* A beavatkozás módszerei: milyen módszert választ (pl. csoportos munka, mélyinterjú, stb.) és miért; milyen eszközöket használ fel a beavatkozás során
* A beavatkozás kivitelezése: a beavatkozás lépéseinek a strukturált, lényegretörő leírása (ülések, interjú kivonat)
* Eredmények, önreflexió: hogyan mérte a beavatkozás hatékonyságát; hogyan tapasztalta meg saját segítői munkája erősségeit és korlátait az elvégzett munka során

**Konklúziók**: mutasson rá a kutatás, beavatkozás sajátos értékeire, eredetiségére,  térjen ki a hiányosságokra.

**Ajánlások:** mutasson rá a kutatási és beavatkozási eredmények és az ezáltal leszűrt konklúziók tudományos és gyakorlati felhasználhatóságra. (pl. mit tehet a szociális munka annak érdekében, hogy ezen a területen jobb legyen az ellátás.)

**Bibliográfia:**

* legalább 15 címet kell tartalmaznia, kötelező módon idegen nyelvű szakirodalmat is kell tartalmaznia (román és nemzetközi nyelvek)
* ne legyen 10 évnél idősebb a témaspecifikus szakmai irodalom;
* az elméleti előzmények szakirodalma lehet régebbi.
* szaksajtóból 2-3 évfolyam áttekintése lehet érdekes, új ötletet adó
* fontos lehet a társszakterülethez tartozó témakörökről írt művek áttanulmányozása is.

**A dolgozat szövege**

* Szerkezetét könnyítsék *alcím*ek. Alcím után egy sorközt, fejezet és következő alcím között kettő sorközt kell hagyni.
* Á*bra* és *táblázat*. Mineden ábrának és táblázatnak legyen címe és külön-külön sorszáma.  A dolgozat végén legyen *Ábrák jegyzéke* és *Táblázatok jegyzéke*a táblázatok, ábrák címével, sorszámával és oldalszámmal.

**Hivatkozások (Részletes információk a  következő cimen: http://owl.english.purdue.edu/owl/resource/560/01)**

* **Könyv** – Szerző, évszám,  a könyv címe, a kiadó neve, a kiadás helye. Ha nem a teljes könyvre hivatkozik, akkor a kérdéses rész első és utolsó oldalszámát kell feltünteni (*127-133. oldal* vagy *pp. 127-133*).   Pl.:

**Buda Béla** (1986)**:***A személyiségfejlődés és a nevelés szociálpszichológiája.*Nemzeti Tankönyvkiadó, Budapest

* **Folyóiratcikk** – Szerző, évszám, a cikk pontos címe, a folyóirat címe, évfolyama és száma, illetve a cikk első és utolsó oldalszáma, a kiadás helye. Pl.

**Berszán Lídia**(2005): *Újrakezdeni nap mint nap: családterápia fogyatékos gyermekek szüleivel*. in. Család- Gyermek -Ifjúság, 2005/IV. szám: 28-35., Budapest

* **Internet források** - Szerző, évszám, a cikk pontos címe, az internetes elérhetőség címe, dátuma. Pl.

**Alexandrescu, Raluca**(2003): *Interviu cu Paul Stahl,* [*Interjú Paul Stahlal*]  Sfera Politicii, http://[www.sfera.50megs.com](http://www.sfera.50megs.com/), martie 2004.

* **Dokumentumok**: - a dokumentum pontos neve és megjelenési száma és helye. Pl.  
  **Románia Hivatalos Közlönye**, 2004 október18/XXIV szám, Bukarest

**Adevarul**[***Igazság***]  Országos napilap1990, 1991-es évfolyamai, Kolozsvári Egyetemi Könyvtár Arhívuma

**Az államvizsga dolgozat értékelési szempontjai:**

* Téma aktualitása, fontossága, egyedisége (max. 1 pont)
* Bibliográfiai anyag (max. 1 pont)
* A kutatás-beavatkozás módszertana, a kutatási eredmények bemutatása és elemzése illetve a beavatkozás ismertetése és értékelése (max. 4 pont)
* A dolgozat stílusa (max. 1 pont)
* Konkuziók (max. 2 pont)

Hivatalból 1 pont.

**Az államvizsga dolgozat szövegének a meghamisítása, másolt szövegrészek beiktatása, a bibliográfiai forrás fel nem tüntetése, a kutatási és beavatkozási adatok improvizálása vagy meghamisítása a dolgozat érvénytelenítését és a vizsgához való jog elvesztését vonja maga után.**(Lásd a plagizálásra vonatkozó törvényt: LEGE nr.8 din 14 martie 1996, privind dreptul de autor şi drepturile conexe, Textul actului publicat în M.Of. nr. 60/26 mar. 1996)

**Az Európai szociálpolitikák magiszteri államvizsga értékelése:**

50% A tudományos szakirányító által javasolt jegy

25% A bizottság/tanszék (egy tagja) által javasolt jegy a dolgozatra

25% A bizottság által javasolt jegy a prezentációra

Nagyvárad, 2015. november 30.

dr. Albert-Lőrincz Csanád

tanszékvezető